..............(sz.) napirend

Előterjesztve: Gazdasági és Tulajdonosi Bizottsághoz

**E L Ő T E R J E S Z T É S**

**a Képviselő-testület 2018. augusztus 23-i rendkívüli ülésére**

**Tárgy:** A Budapest II. kerület, belterület 11660/6 hrsz-ú, 1020 Budapest, Pasaréti út 011660/6 hrsz. „felülvizsgálat alatt” természetben (Pasaréti út 199.) szám alatti ingatlan ingyenes önkormányzati tulajdonba adásának kezdeményezése.

**Készítette:**……………………………….. dr. Silye Tamás jogi osztály vezetője

**Egyeztetve:** …………………………….. Dankó Virág alpolgármester

**Látta**: …………………………….. dr. Szalai Tibor jegyző

…………………………………… dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Kormány a Budapest II. Kerületi Szabó Lőrinc Kéttannyelvű Általános Iskola és Gimnázium (a továbbiakban: Gimnázium) tornacsarnoka megvalósításához szükséges ingatlanvásárlásról szóló 1214/2018. (IV.6.) Korm. határozatban (a továbbiakban: Korm. határozat) egyetértett a tornacsarnok megvalósítására alkalmas, Budapest II. kerület belterület, 11660/6 helyrajzi számú, természetben a Budapest II. kerület Pasaréti út 199. szám alatt elhelyezkedő ingatlan (a továbbiakban: Ingatlan) állam javára történő megvásárlásával és felhívta a nemzeti fejlesztési minisztert, hogy – a Magyar Nemzeti Vagyonkezelő Zártkörűen működő Részvénytársaság (a továbbiakban: MNV Zrt.) útján - gondoskodjon az Ingatlan megvásárlásáról, valamint tegye meg a szükséges intézkedéseket az Ingatlan Közép-Budai Tankerületi Központ részére történő vagyonkezelésbe adása érdekében.

A Korm. határozat alapján az Ingatlan a Gimnázium tornacsarnoka megvalósítása érdekében állami tulajdonba került, az MNV Zrt. tulajdonosi joggyakorlói joga is bejegyzésre került az ingatlan-nyilvántartásba.

A Korm. határozat közzétételét és az Ingatlan állami tulajdonba kerülését követően Budapest Főváros II. kerületi Önkormányzata (a továbbiakban: Önkormányzat) a Gimnázium tanterem fejlesztéséhez és tornacsarnok bővítéséhez szükséges önkormányzati és állami tulajdonú ingatlanok telekegyesítését kezdeményezte az MNV Zrt-nél.

Az érintett ingatlanok a következők:

* Budapest II. 11658/12 helyrajzi számú, kivett középiskola megnevezésű, 8464 m2 területű, az Önkormányzat tulajdonában álló ingatlan,
* Budapest II. 11660/6 helyrajzi számú, kivett lakóház, udvar megnevezésű, 1418 m2 területű, állami tulajdonú ingatlan. *(1. melléklet - tulajdoni lap, 2. melléklet - helyszínrajz)*

A Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről szóló 1281/2017. (VI. 2.) Korm. határozat 1. számú mellékletében az 50. sorszámon szerepel a Gimnázium, tanteremfejlesztés megjelöléssel.

A Gimnázium tornacsarnoka megvalósításához szükséges ingatlanvásárlásról szóló 1214/2018. (IV.6.) Korm. határozat szerint az ingatlan a Gimnázium tornacsarnoka megvalósítása érdekében került állami tulajdonba.

A tervezett beruházások megvalósítása függ a két ingatlan telekegyesítésétől, mivel anélkül az önkormányzati tulajdonú ingatlan nem felelne meg az alkalmazandó övezeti előírásoknak (beépítési százalék, szükséges parkoló terület stb.).

Az Önkormányzat által kezdeményezett telekegyesítés esetén osztatlan tulajdon jönne létre az Önkormányzat és a Magyar Állam között, valamint tovább bonyolítaná a helyzetet az osztatlan tulajdonú ingatlanon megvalósítani tervezett beruházás nyilvántartásba vétele, elszámolása is.

Az előzőekben leírtak alapján – az egységes tulajdoni viszonyok megteremtése érdekében Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja szerint kezdeményezzük az állami tulajdonú Ingatlan Önkormányzat részére közfeladat ellátás (sport, ifjúsági ügyek) céljából történő ingyenes tulajdonba adását.

Az állami vagyonról szóló 2007. évi CVI. törvény (a továbbiakban: Vtv.) 36. § (2) bekezdés c) pontja szerint állami vagyon tulajdonjoga ingyenesen átruházható helyi önkormányzat javára törvényben vagy törvény felhatalmazása alapján kiadott jogszabályban foglalt feladatai elősegítése érdekében.

A nemzeti vagyonról szóló 2011. évi CXCVI. törvény 13. § (4) bekezdése alapján a tulajdonjogot megszerző fél a nemzeti vagyoni körből ingyenesen tulajdonba adott ingatlant a tulajdonjog megszerzésétől számított 15 évig nem idegenítheti el, és a juttatás céljának megfelelően köteles hasznosítani, valamint állagát megóvni; az átruházott vagyon hasznosításáról évente beszámol a vagyont átadó szervezet felé. Ugyanezen törvény 13. § (5) bekezdése szerint az ingyenesen tulajdonba adott ingatlanon e törvény erejénél fogva 15 évig elidegenítési tilalom áll fenn. Az elidegenítési tilalomnak az átruházó javára szóló ingatlan-nyilvántartásba történő feljegyzését a tulajdonjog bejegyzése iránti kérelem benyújtásával egyidejűleg a vagyont átruházó szerv kérelmezi.

A Gazdasági és Tulajdonosi Bizottság ülésén az előterjesztést megtárgyalta, javaslata az ülésen kerül ismertetésre.

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 11. § (1) bekezdése értelmében döntésre a Képviselő-testület jogosult.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy **kezdeményezi** és **kérelmezi** a Magyar Állam tulajdonában és az MNV Zrt., mint tulajdonosi joggyakorló kezelésében álló **Budapest II. kerület, belterület 11660/6 helyrajzi számú, 1020 Budapest II. kerület Pasaréti út 011660/6 hrsz-ú „felülvizsgálat alatt”, természetben Budapest, II. kerület Pasaréti út 199. szám alatti „lakóház, udvar”** megnevezésű, 1418 m2 alapterületű ingatlannak Budapest Főváros II. Kerületi Önkormányzat részére történő ingyenes tulajdonába adását az állami vagyonról szóló 2007. évi CVI. törvény 36. § (2) bekezdésének c) pontja alapján.

Az ingatlant az Önkormányzat Budapest II. Kerületi Szabó Lőrinc Kéttannyelvű Általános Iskola és Gimnázium tornacsarnoka megvalósításának céljára kívánja felhasználni, mely feladat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja (sport, ifjúsági ügyek) alapján közfeladatok körében ellátandó önkormányzati feladat.

A Képviselő-testület úgy dönt, hogy a Magyar Állam tulajdonában álló, **Budapest II. kerület, belterület 11660/6 helyrajzi számú, 1020 Budapest II. kerület Pasaréti út 011660/6 hrsz-ú „felülvizsgálat alatt”, természetben Budapest, II. kerület Pasaréti út 199. szám alatti „lakóház, udvar”** megnevezésű, 1418 m2 alapterületű ingatlan ingyenes önkormányzati tulajdonba adására vonatkozó kérelemnek helyt adó döntés esetén Budapest Főváros II. Kerületi Önkormányzat vállalja a tulajdonba adás érdekében felmerülő költségek - ideértve a művelési ág szükséges megváltoztatásának költségét - megtérítését.

Az igényelt ingatlan nem áll védettség alatt.

A nemzeti vagyonról szóló 2011. évi CXCVI. törvény 13. § (4) bekezdése alapján az Önkormányzat tudomásul veszi, hogy a nemzeti vagyoni körből ingyenesen tulajdonba adott ingatlant a tulajdonjog megszerzésétől számított 15 évig nem idegenítheti el, és a juttatás céljának megfelelően köteles hasznosítani, valamint állagát megóvni, továbbá az átruházott vagyon hasznosításáról évente beszámol a vagyont átadó szervezet felé. Ugyanezen törvény 13. § (5) bekezdése szerint az ingyenesen tulajdonba adott ingatlanon e törvény erejénél fogva 15 évig elidegenítési tilalom áll fenn. Az elidegenítési tilalomnak az átruházó javára szóló ingatlan-nyilvántartásba történő feljegyzését a tulajdonjog bejegyzése iránti kérelem benyújtásával egyidejűleg a vagyont átruházó szerv kérelmezi.

A Képviselő-testület felhatalmazza a Polgármestert arra, hogy az MNV Zrt. fele teljes jogkörben eljárjon és valamennyi jognyilatkozatot az ingyenes tulajdonba adással kapcsolatos eljárás során megtegyen, valamint az ingyenes Önkormányzati tulajdonba adásra vonatkozó megállapodást aláírja.

Felelős: polgármester

Határidő: 180 nap

*A határozat elfogadásához egyszerű többségű szavazati arány szükséges.*

**B u d a p e s t, 2018. augusztus 21.**

**Dr. Láng Zsolt**

**polgármester**

Előterjesztés melléklete:

1. [tulajdoni lap](tul.lap.pdf)
2. [helyszínrajz](Helyszínrajz.pdf)